KS Daily View 4 ม.ค. 2023
4 มกราคม 2566

KS Daily View 04.01.2023 > คาดหุ้นต่างประเทศ/หุ้นพลังงานปรับลง แนะเก็งกำไรกลุ่ม Anti commodity SET คาดแกว่งตัวลง 1666-1680 จุด หุ้นแนะนำวันนี้ BGRIM, SAPPE
สรุปตลาดหุ้นเมื่อวาน : ตลาดหุ้นสหรัฐเมื่อวานปรับลงอิง ดัชนี Dow Jones -0.03%DoD, ดัชนี S&P500 -0.4%, NASDAQ -0.76% โดย Sector ในดัชนี S&P500 มีทั้งปรับขึ้นและลงสลับกัน โดยกลุ่มส่วนใหญ่ปรับลงแรงคือ กลุ่ม Energy -3.6%, IT -1.01%, Consumer Discretionary -0.59% ฯลฯ ส่วนกลุ่มที่Outperform คือกลุ่ม Communication Services 1.4%  ในประเทศ : SET Index เมื่อวานปรับขึ้นต่อเนื่องปิด 1678.97 จุด(+0.62%) โดยปรับขึ้นในทิศทางเดียวกับตลาดหุ้นต่างประเทศ โดยหุ้นปรับขึ้นแรงและหนุนดัชนีหลักๆ ยังเป็นกลุ่มอิเล็กทรอนิกส์ อาทิ DELTA+11.3% และกลุ่มที่ได้ประโยชน์จากธีมจีนเปิดประเทศ อาทิ DDD+9.4%, MEGA+6.9%, ANAN +6.2% ฯลฯ ส่วนกลุ่มที่ลงแรง อาทิ AS -8%, KLINIQ -5.2%
มุมมองตลาดหุ้นไทยวันนี้ : เราเชือว่าตลาดหุ้นไทยจะแกว่งตัวลงตามตลาดหุ้นในต่างประเทศและ ราคาพลังงานปรับลงแรง อิง ราคาน้ำมันดิบปรับลงแรง อิง Brent -4.4%DoD  ปิดที่ 82.10 ดอลลาร์/บาร์เรล โดยประเมินวันนี้กลุ่ม Upstream หุ้นน้ำมันและโรงกลั่นคาดจะเป็นกลุ่มกดตลาด และประเมินกลุ่มที่คาดมีกระแสเชิงลบคือ กลุ่มเดินเรือเทกอง อาทิ PSL TTA คาดถูกกดดันจากดัชนีค่าระวางเรือ BDI  ที่ -17.49%DoD ปิดที่ 1250 จุด  กลุ่ม Tech Consult ไทยคาดมีกระแสเชิงลบตามหุ้น Tech สหรัฐ เมื่อคืนทั้ง Apple, Tesla ปรับลงแรง โดยรวมแนะนำ แนวรับของ SET Index ครึ่งเดือนแรกของ ม.ค. คือ  1626 และ 1666 จุด และประเมินแนวต้านอยู่ที่ 1691 จุด
Theme แนะนำลงทุน
1.) กลุ่มโรงไฟฟ้า SPP ได้ประโยชน์จากราคาก๊าซปรับลงแรง  เห็นจากก๊าซธรรมชาติ NYMEX -10.88%DoD และเป็นตัวแทน Defensive  อาทิ BGRIM, GPSC  เรายังแนะนำถือต่อจากที่เคยแนะนำก่อนหน้าและหากราคาย่อตัวลงมาแนะนำทยอยสะสม
2.) หุ้นปันผลสูง : จะ perform ในช่วง 1Q อาทิ AP, LH, ORI, RATCH, EGCO, KKP, BBL
3.) หุ้นที่ได้ประโยชน์จากการที่จีนประกาศเริ่มเปิดประเทศตั้งแต่ 8 ม.ค.23 เร็วกว่าที่ตลาดคาดจะเปิดช่วง 2Q23  กลุ่มที่ราคายังมี Upside อาทิ กลุ่มนิคมอุตสาหกรรม อาทิ AMATA, WHA  กลุ่มขายของฝาก อาทิ SNNP DDD  กลุ่มโรงพยาบาล อาทิ EKH, BDMS, BCH กลุ่มร้านขายยา อาทิ MEGA  คาดยังมีกระแสเก็งกำไรต่อจาก ชาวจีนเดินทางเข้าประเทศเร่งซื้อยารักษา Covid, สเปรย์กันโควิด, ฟ้าทะลายโจร
4.) กลุ่ม Anticommodity   ระยะสั้นแนะนำเก็งกำไรกลุ่มเครื่องดื่ม อาทิ  CBG  ราคาอลูมิเนียม ล่าสุดปรับลง 3%, กลุ่ม Retail Oil อาทิ  PTG, OR  ได้ประโยชน์จากราคาน้ำมันที่ลงแรง และมีปัจจัยหนุนนจาก หลังมาตรดารช้อปดีมีคืนรอบนี้ ระหว่าง 1 ม.ค. - 15 ก.พ. ผู้ใช้สิทธิสามารถนำค่าเติมน้ำมันมาลดหย่อนภาษีได้   
ประเด็นที่ต้องติดตามต่อตลาดหุ้นไทยสัปดาห์นี้ : นอกเหนือจากประเด็นที่แนะนำให้ติดตามเมื่อวานช่วงนี้แนะนำให้ ติดตามความสัมพันธ์จีน-สหรัฐอาจเห็นพัฒนาการดีขึ้น อิง หนังสือพิมพ์ SouthChina Morning Post นายหวัง อี้ อดีตรัฐมนตรีต่างประเทศจีน ได้รับการปรับตำแหน่งเป็น ผอ.สำนักงานคณะกรรมาธิการฝ่ายการต่างประเทศกลางพรรคคอมมิวนิสต์ โดยตลาดคาดหวังจะสัญญาณจีนอาจรื้อฟื้นความสัมพันธ์กับสหรัฐ คาดกลุ่มที่ได้ประโยชน์ อาทิ กลุ่มชิ้นส่วนอิเล็กทรอนิกส์ม กลุ่มอาหาร กลุ่มยานยนต์ กลุ่มพลังงาน
ประเมินตลาดหุ้นไทยวันนี้คาดกรอบ 1666-1680 จุด หุ้นแนะนำ BGRIM, SAPPE
Top pick
BGRIM(ราคาพื้นฐาน 63.5 บาท)
เราแนะนำเนื่องจาก
1.) เป็นหุ้นโรงไฟฟ้าที่เป็นตัวแทนหุ้น Defensive ในช่วงที่ตลาดพักฐาน และปีนี้ตลาดกังวลภาวะเศรษฐกิจถดถอย Recesion
2.) ประเด็นค่า Ft งวด ม.ค.- เม.ย. กกพ. เคาะแล้วที่ 5.33 บาทต่อหน่วย สูงกว่าสมมติฐานที่ KS คาดที่  5.2 บาทต่อหน่วย มี Upside และปลดล็อก Overhang ราคาหุ้น
3.) ปัจจัยหนุนจาก Gas pool price ที่แนวโน้มปรับลง และเงินบาทแนวโน้มแข็งค่าต่อ
SAPPE(ราคาพื้นฐาน 51.5 บาท)
1.) คาดกำไร 4Q22 จะออกมาดีอยู่ที่ 145 ลบ. (+162% YoY และ -19% QoQ) หนุนจาก 1) การบริโภคที่ฟื้นตัวโดยเฉพาะตลาดต่างประเทศ 2) การอ่อนค่าของเงินบาท
2.) ต้นทุนวัตถุดิบที่คาดว่าลดลงตั้งแต่ไตรมาส 1/2566 เป็นต้นไป เนื่องจากคาดว่าราคาเม็ดพลาสติก PET จะกลับมาสู่ระดับปกติ ซึ่งคิดเป็นประมาณ 30% ของต้นทุนขาย (COGS) รวมถึงค่าระวางเรือปรับลง ตามลำดับ
3.) PER ปี 2566/67 ที่ 17.9 เท่า/15.8 เท่า ซึ่งถูกกว่าคู่แข่ง หรือต่ำกว่าค่าเฉลี่ยของกลุ่มอยู่ที่ 25.7 เท่า
รายงานตัวเลขเศรษฐกิจ
วันพุธติดตามดัชนี PMI รวมจาก S&P Global (ธ.ค.) ของยุโรป ตลาดคาด 48.8 จุด  ติดตามดัชนี PMI ภาคการผลิตจากสถาบันไอเอสเอ็ม (ISM) (ธ.ค.) ของสหรัฐ ตลาดคาด 48.5 จุดชะลอจาก 49.0 จุด
วันพฤหัสบดี ติตดามดัชนี PMI ภาคการบริการจีนจากสถาบัน Caixin (ธ.ค.) ติดตามเงินเฟ้อทั่วไปของไทย ตลาดคาด 6.0%YoY, ติตตามการเปลี่ยนแปลงในการจ้างงานภาคนอกภาคเกษตรกรรมสหรัฐจากเอดีพี (ADP) (ธ.ค.) ตลาดคาด  1.5 แสยนราย
วันศุกร์ ติตดามดัชนีราคาผู้บริโภค(CPI) ยุโรป  เดือน ธ.ค. ตลาดคาด 9.7%YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY